CELEX: 62013TN0643
Language: el
Date: 2013-12-03 00:00:00
Title: Υπόθεση T-643/13: Προσφυγή της 3ης Δεκεμβρίου 2013 — Rogesa κατά Επιτροπής

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/39
            
         Προσφυγή της 3ης Δεκεμβρίου 2013 — Rogesa κατά Επιτροπής
   (Υπόθεση T-643/13)
   2014/C 45/69
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Rogesa Roheisengesellschaft Saar mbH (Dillingen, Γερμανία) (εκπρόσωποι: S. Altenschmidt και P. Schütter, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 25ης Σεπτεμβρίου 2013 (GestDem υπ’ αριθ. 2013/1504)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τα ακόλουθα:
   
               1)
            
            
               Δικαίωμα προσβάσεως στα επίμαχα έγγραφα και έλλειψη λόγων αποκλεισμού του άρθρου 4 του κανονισμού (ΕΚ) 1049/2001 (1)
               
               
                           —
                        
                        
                           Η προσφεύγουσα προβάλλει ότι η προσβαλλόμενη απόφαση αντιβαίνει στο άρθρο 3, πρώτο εδάφιο, του κανονισμού 1367/2006 (2) σε συνδυασμό με το άρθρο 2, παράγραφος 1, του κανονισμού 1049/2001, καθότι δικαιούται πρόσβαση στα έγγραφα που ζήτησε και δεν συντρέχουν λόγοι αποκλεισμού για τη μη χορήγηση πρόσβασης.
                        
                     
                           —
                        
                        
                           Η προσφεύγουσα προβάλλει ότι τα ζητηθέντα έγγραφα δεν περιέχουν δεδομένα ευαίσθητου από εμπορική άποψη χαρακτήρα κατά την έννοια του άρθρου 4, παράγραφος 2, πρώτη περίπτωση, του κανονισμού 1049/2001 και ότι, σε κάθε περίπτωση, υφίσταται υπέρτερο δημόσιο συμφέρον για την κοινοποίησή τους.
                        
                     
                           —
                        
                        
                           Η προσφεύγουσα προβάλλει, επίσης, ότι δεν συντρέχει ο λόγος αποκλεισμού του άρθρου 4, παράγραφος 3, του κανονισμού 1049/2001, καθότι η διαδικασία λήψεως αποφάσεως, την οποία επικαλείται η Επιτροπή, είχε περατωθεί κατά τον χρόνο της προσβαλλόμενης αποφάσεως. Η αντίστοιχη απόφαση της Επιτροπής (2013/448/ΕΕ) ελήφθη ήδη στις 5 Σεπτεμβρίου 2013.
                        
                     
                           —
                        
                        
                           Η προσφεύγουσα διατείνεται, επιπλέον, ότι, σε κάθε περίπτωση, η Επιτροπή έπρεπε να παράσχει μερική πρόσβαση, ενδεχομένως με απάλειψη χαρακτηριστικών ταυτοποίησης. Επομένως, η απόφαση της Επιτροπής αντιβαίνει, επίσης, στο άρθρο 4, παράγραφος 6, του κανονισμού 1049/2001, καθώς και στην αρχή της αναλογικότητας βάσει του άρθρου 5, παράγραφος 4, ΣΕΚ.
                        
                     
         
               2)
            
            
               Διαδικαστικό σφάλμα
               
                           —
                        
                        
                           Η προσφεύγουσα προβάλλει παράβαση του άρθρου 8 του κανονισμού 1049/2001, καθότι η Επιτροπή δεν τήρησε τις προβλεπόμενες στο άρθρο αυτό προθεσμίες.
                        
                     
         
      (1)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      (2)  Κανονισμός (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264, σ. 13).